Панчава

**Па́нчава** — горад у Сербіі, у аўтаномным краі Ваяводзіна, цэнтр аднайменнай абшчыны і Паўднёва-Банацкай акругі. Насельніцтва горада складае 76&nbsp;203 жыхароў, абшчыны Панчава — 123 414. Разам з прыгарадам Старчава горад Панчава паводле апошняга перапісу 2011 налічваў 83 676 жыхароў. Горад стаіць пры ўпадзенні ракі Таміш у Дунай, адлегласць да Бялграда — 14 кіламетраў.

## Гісторыя 
Упершыню згадваецца як гандлёвы горад у 1153 годзе, калі там апроч іншых народаў пражывалі грэкі. У XV стагоддзі горад занялі туркі і трымалі пад сваёй уладай да 1716. Пазней перайшоў пад уладу Аўстра-Венгрыі.

Найстарэйшай назвай паселішча, размешчанага на месцы сучаснага Панчава, была *Панука*. Падчас частых змен гаспадароў (рымляне, кельты, гуны, авары, славяне, венгры, татары, туркі, немцы) часта змянялася і назва гэтага стратэгічна важнага месца. Горад называўся *Пануцэа*, або *Пануча* ў X стагоддзі, *Бансіф* у XII стагоддзі, у XV стагоддзі *Панчэл* і *Пенсей*, у XVII стагоддзі *Пайчава*, або *Панзіява* і *Банчава*, у пачатку XVIII стагоддзя *Чомба*. 

У 1918 годзе, калі горад увайшоў у склад Югаславіі, ён атрымаў сучасную назву — Панчава. У 1999 годзе горад неаднаразова падвяргаўся бамбёжкам НАТА.

## Культура 
З Панчавам звязаны шматлікія вядомыя асобы з вобласці палітыкі, навукі, культуры. У горадзе штогод праводзіцца карнавал.

Мясцовая газета «Панчавац» была заснавана ў 1869 годзе.

## Адукацыя 
У Панчаве існуюць хімічнае, медыцынскае, электратэхнічнае, эканамічнае вучылішчы, Рабочы ўніверсітэт. У 2005 годзе ў Панчаве адкрыўся юрыдычны факультэт і факультэт гуманітарных навук, у складзе Міжнароднага ўніверсітэта ў Новым Пазары. Панчава — адзіны горад на Балканах, у якім ёсць студыя яўрэйскай мовы і літаратуры.

## Прамысловасць 
Пасля Першай сусветнай вайны прамысловасць Панчава перажывала сваю другую маладосць, узнік адзін з індустрыяльных гігантаў былой Югаславіі. У горадзе шмат фабрыкаў, на якіх працуюць дзясяткі тысяч чалавек не толькі з Панчава, але і амаль усяго Паўднёвага Баната. У горадзе развіта нафтахімічная, машынабудаўнічая, абутковая прамысловасць. Развіты турызм.

## Спорт 
У Панчаве існуюць шматлікія спартыўныя таварыствы многіх відаў спорту (футбол, баскетбол, гандбол, воднае пола, атлетыка, шахматы, хакей на траве, рэгбі, дзюдо, каратэ, бокс).

## Насельніцтва 
Акрамя вышэй названых у Панчаве жывуць таксама і албанцы, баснійцы, балгары, бунеўцы, валахі, гаранцы, мусульмане, немцы, ромы, румыны, рускія, русіны, славенцы, украінцы, чэхі.

У Панчаве пражывае 62516 паўналетніх жыхароў, а сярэдні ўзрост жыхароў складае 39,9 гадоў (38 у мужчын, 40,5 у жанчын). У горадзе 27890 сем'яў, сярэдняя колькасць чалавек у сям'і — 2,75.

## Галерэя 

Файл:Pancevo-church of assumption-1.jpg|Успенская царква
Выява:Pancevo-roman catholic church.jpg|Каталіцкая царква
Файл:Pančevo,_Evangelical_church.jpg|Евангелічная царква
Выява:Museum Pancevo-1.jpg|Нацыянальны музей
Выява:Pancevo-train station-1.jpg|Чыгуначная станцыя
Выява:Pancevo-train station-4.jpg|Чыгуначная станцыя
Выява:Pancevo-bus station.jpg|Аўтобусная станцыя
Выява:Pancevo hospital-1.jpg|Бальніца
Выява:Pancevo-duke Stevan Supljikac statue.jpg|Статуя Стэфана Шуплікаца перад бальніцай
Выява:Pancevo Tamis003.JPG|Таміш у Панчаве
Выява:Pancevo Tamis005.JPG|Рыбацкі домік на Тамішы
Выява:Pancevo-narodni front street.jpg|

## Гарады-пабрацімы 
## Вядомыя асобы 
* Оля Іваніцкі (1931—2009) — сербская паэтэса

## Спасылкі 
Катэгорыя:Гарады Ваяводзіны